
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 26P/50/2024 8724201845 03. 06. 2024 JUDr. Zuzana Salajová ECLI:SK:OSPP:2024:8724201845.3
ROZSUDOK V MENE SLOVENSKEJ REPUBLIKY Okresný súd Poprad, sudkyňou JUDr. Zuzanou Salajovou, v právnej veci navrhovateľky/manželky: A. A., B. C., nar. XX. XX. XXXX, trvale bytom D., A. XXXX/XX, proti manželovi: E. A., nar. XX. XX. XXXX, trvale bytom D., A. XXXX/XX, o rozvod manželstva a úpravu rodičovských práv a povinností na čas po rozvode manželstva k mal. dieťaťu: F. A., nar. XX. XX. XXXX, trvale bytom D., A. XXXX/XX, zastúpenému kolíznym opatrovníkom: Úrad práce, soc. vecí a rodiny Kežmarok, takto rozhodol: I. Manželstvo navrhovateľky A. A., B. C., nar. XX. XX. XXXX a manžela E. A., nar. XX. XX. XXXX, uzavreté 22. 11. 1997 v D., zapísané v knihe manželstiev matričného úradu Kežmarok vo zväzku 18, ročník 1997, strana 221, poradové číslo 163, rozvádza. II. Schvaľuje rodičovskú dohodu uzavretú 03. 06. 2024 v tomto znení: Zveruje mal. F. A., nar. XX. XX. XXXX, do spoločnej osobnej starostlivosti oboch rodičov. Obaja rodičia sú oprávnení a povinní zastupovať maloleté dieťa v bežných veciach a spravovať jeho majetok. Výživné pre mal. dieťa sa neurčuje. Styk s mal. dieťaťom sa neupravuje. III. Žiaden z účastníkov nemá nárok na náhradu trov konania. odôvodnenie: 1. Navrhovateľka podala dňa 29. 04. 2024 na tunajší súd návrh na rozvod manželstva a úpravu rodičovských práv a povinností k maloletému dieťaťu na čas po rozvode. Na pojednávaní konanom dňa 03. 06. 2024 sa po vyhlásení rozhodnutia všetci účastníci prítomní na pojednávaní súčasne vzdali práva podať odvolanie proti predmetnému rozhodnutiu, čo potvrdili svojím podpisom na samostatnej listine, ktorá tvorí súčasť zápisnice. 2. Podľa § 2 zákona č. 161/2015 Z. z. Civilného mimosporového poriadku v znení neskorších predpisov (ďalej CMP), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej účastník) a konanie podľa tohto zákona, ak z povahy veci nevyplýva inak.
3. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej CSP), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 4. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: Proti tomuto rozsudku v súlade s § 368 CSP, v spojení s § 2 CMP, nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Ak nebude povinnosť uložená týmto rozhodnutím splnená v stanovenej lehote, možno sa jej splnenia domáhať návrhom na vykonanie exekúcie podľa osobitného predpisu, a ak ide o výkon rozhodnutia vo veciach starostlivosti o maloleté deti, mimo peňažnej povinnosti, výkon rozhodnutia o návrat maloletého do cudziny podaním návrhu na výkon rozhodnutia podľa Civilného mimosporového poriadku. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošle priezvisko. Podľa § 44 CMP, rozsudky o výživnom sú vykonateľné doručením.

